
ประกาศองค์การบริหารส่วนตำบลชะอวด
เรื่อง  ประกาศใช้ข้อบัญญัติงบประมาณรายจ่ายประจำปีงบประมาณ พ.ศ. ๒๕62
*********************
		ตามระเบียบกระทรวงมหาดไทย ว่าด้วยวิธีการงบประมาณขององค์กรปกครองส่วนท้องถิ่น พ.ศ. ๒๕๔๑  หมวด ๖ การรายงาน ข้อ ๓๙ ให้องค์กรปกครองส่วนท้องถิ่น  จัดส่งสำเนาข้อบัญญัติงบประมาณรายจ่ายประจำปีและงบประมาณรายจ่ายเพิ่มเติมที่ได้รับอนุมัติให้ประกาศใช้แล้ว ไปยังผู้ว่าราชการจังหวัด สำหรับองค์การบริหารส่วนตำบลให้ส่งนายอำเภอหรือปลัดอำเภอผู้เป็นหัวหน้าประจำ กิ่งอำเภอเพื่อทราบ ภายในระยะเวลาไม่เกินสิบห้าวัน  นับแต่วันสิ้นสุดการประกาศโดยเปิดเผยเพื่อให้ประชาชนทราบ ณ สำนักงานองค์กรปกครองส่วนท้องถิ่น นั้น
		บัดนี้ องค์การบริหารส่วนตำบลชะอวด อำเภอชะอวด จังหวัดนครศรีธรรมราชได้จัดทำข้อบัญญัติงบประมาณรายจ่ายประจำปีงบประมาณ พ.ศ. ๒๕62  โดยความเห็นชอบของสภาองค์การบริหารส่วนตำบลชะอวด ในการประชุมสมัยสามัญ สมัยที่ ๓ ประจำปี พ.ศ.๒๕61 (ครั้งที่ ๒) เมื่อวันที่  27 สิงหาคม พ.ศ. ๒๕61 และนายอำเภอชะอวดได้พิจารณาอนุมัติ  เมื่อวันที่ 20 กันยายน พ.ศ. ๒๕61 จึงขอประกาศใช้ข้อบัญญัติงบประมาณรายจ่ายประจำปีงบประมาณ  พ.ศ. ๒๕62 โดยมีผลบังคับใช้ตั้งแต่วันที่ ๑ ตุลาคม   พ.ศ. ๒๕61 เป็นต้นไป
จึงประกาศให้ทราบโดยทั่วกัน
ประกาศ  ณ  วันที่  24  กันยายน  พ.ศ. ๒๕61

